****

**KAZLŲ RŪDOS SAVIVALDYBĖS TARYBA**

SPRENDIMAS

**DĖL TURTO PERDAVIMO PATIKĖJIMO TEISE VIEŠAJAI ĮSTAIGAI KAZLŲ RŪDOS „ELMOS“ MOKYKLAI-DARŽELIUI**

2024 m. rugsėjo 30 d. Nr. TS-174

Kazlų Rūda

Vadovaudamasi Lietuvos Respublikos vietos savivaldos įstatymo 6 straipsnio 3, 4 ir 8 punktais, 15 straipsnio 2 dalies 19 punktu, 16 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 dalimis, Kazlų Rūdos savivaldybės turto valdymo, naudojimo ir disponavimo juo tvarkos aprašo, patvirtinto Kazlų Rūdos savivaldybės tarybos 2021-05-31 sprendimu Nr. TS-135 „Dėl Kazlų Rūdos savivaldybės turto valdymo, naudojimo ir disponavimo juo tvarkos aprašo patvirtinimo“, 6, 7.1, 8, 11.1 ir 13 punktais ir Kazlų Rūdos savivaldybės tarybos 2024-05-03 sprendimo Nr. TS-81 „Dėl savivaldybės biudžetinės įstaigos Kazlų Rūdos „Elmos“ mokyklos-darželio pertvarkymo į viešąją įstaigą“ 1 punktu bei atsižvelgdama į Kazlų Rūdos „Elmos“ mokyklos-darželio 2024-05-22 raštą Nr. SR-1.10-39 „Prašymas dėl turto patikėjimo teisės“ Kazlų Rūdos savivaldybės taryba n u s p r e n d ž i a:

1. Perduoti VšĮ Kazlų Rūdos „Elmos“ mokyklai-darželiui, juridinio asmens kodas 290389610, valdyti, naudoti ir disponuoti juo patikėjimo teise dvidešimčiai metų Kazlų Rūdos savivaldybei nuosavybės teise priklausantį ilgalaikį materialųjį turtą – nekilnojamąjį turtą, esantį K. Donelaičio g. 15A, Kazlų Rūdoje:
	1. negyvenamąsias patalpas (unikalus Nr. 5198-2001-7014, pažymėjimas plane 1C2/b, patalpų indeksai: nuo R-1 iki R-22, I-1, nuo 1-3 iki 1-12, 1-15, 1-16, nuo 1-19 iki 1-55, nuo 2-1 iki 2-1, I, 5/6 (1-2, 1-13, 1-14, 1-17, 1-18, 1-36), bendras plotas – 1562,98 kv. m);
	2. sporto aikštelę (unikalus Nr. 4400-2122-0064, pažymėjimas plane 2b);
	3. sporto aikštelę (unikalus Nr. 4400-2124-3781, pažymėjimas plane 3b);
	4. lietaus nuotekų renkamuosius tinklus (unikalus Nr. 4400-2125-1650, ilgis – 12,86 m);
	5. drenažo renkamuosius tinklus (unikalus Nr. 4400-2125-1672, ilgis – 100,91 m);
	6. kiemo statinius (unikalus Nr. 5198-2001-7025, kiemo aikštelė, tvora, kanalizacijos šulinys, baseinas, pavėsinė, pažymėjimas plane 211p);
	7. vandentiekio tinklus (unikalus Nr. 4400-3169-3160, ilgis – 95,72 m);
	8. buitinių nuotekų šalinimo tinklus (unikalus Nr. 4400-3169-3171).
2. Nustatyti, kad šio sprendimo 1 punkte nurodytas turtas perduodamas VšĮ Kazlų Rūdos „Elmos“ mokyklos-darželio įstatuose nurodytai veiklai vykdyti.
3. Įgalioti Kazlų Rūdos savivaldybės administracijos direktorių pasirašyti šio sprendimo 1 punkte nurodyto turto patikėjimo sutartį ir perdavimo-priėmimo aktą.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška